Lichnice - Kaňkovy hory

Národná prírodná rezervácia Lichnice - Kaňkovy hory sa nachádza vo východných Čechách pri meste Třemošnice. 

 Prírodné pomery 
Rezervácia, ktorá je súčasťou chránenej krajinnej oblasti Železné hory, zaberá rozlohu  a v terajšej podobe bola vyhlásená v roku 1990 (predtým už 1955). Významnou časťou Národnej prírodnej rezervácie Lichnice - Kaňkovy hory je Lovětínská rokle. Táto roklina pretína pásmo Železných hôr za obcou Závratec. Malebnou roklinou preteká Lovětínský potok, prameniaci z tzv. Lovětínského rybníka. Roklina je zovretá zo severnej strany vrchom Krkaňkou (), z juhozápadu svahmi s vrcholom Svetlice so zrúcaninou hradu Lichnice. Romantická niva potoka je zaplnená veľkými balvanmi tzv. železnohorského kryštalinika. Porast strání Lovětínskej rokliny tvorí bukový les. Na svahoch rokliny možno vidieť početné povrchové geomorfologické útvary vzniknuté eróziou, mrazovým zvetrávaním a svahovými pohybmi. Zaujímavým geologickým útvarom je tzv. Kamenná rieka (pás kameňov), ktorá "steká" po svahu Krkaňky smerom do údolia. 

 Fauna 
Počas výskumu na severozápadnom svahu Lovětínskej rokliny v rokoch 1998 a 1999 bol zistený výskyt 689 druhov motýľov.Sump, Jan, 2001: Motýle národná prírodná rezervácia Lichnice - Kaňková hory. In Sump, Jan, 2001: Motýle Železných hôr. Železné hory. Zborník prác č. 11. Spoločnosť priateľov Železných hôr, Nasavrky, 2001: 265 s. ISBN 80-902400-2-X

Počas vertebratologického prieskumu rezervácie a jej najbližšieho okolia v rokoch 1989-1994 bol zaznamenaný výskyt 135 druhov stavovcov (8 druhov obojživelníkov, 4 druhy plazov, 92 druhov vtákov, 31 druhov cicavcov; ryby nie sú uvádzané kvôli nedostatkom v prieskume).BÁRTA, František, 1995 : Obratlovci národní přírodní rezervace Lichnice - Kaňková hory. Východočeský zborník prírodovedný. Práca a štúdie 3: s. 95-108.

 Referencie 

 Pozri aj 
 Zoznam chránených území v okrese Chrudim

 Iné projekty 

 Externé odkazy 
 Http://www.mzh.cz/npr/  - internetové stránky NPR Lichnice - Kaňkovy hory
 Http://www.mzh.cz/npr/mapa.htm  - mapa NPR
 Fotogalérie z prírodnej rezervácie Lichnice - Kaňkovy hory 

 Zdroj 

Kategória:Chránené územia v okrese Chrudim
Kategória:Národné prírodné rezervácie v Česku
Kategória:Chránená krajinná oblasť Železné hory
Kategória:Třemošnice
Kategória:Lesy v Česku
Kategória:Skalné útvary v Česku
Kategória:Seč (okres Chrudim)
Kategória:Míčov-Sušice